Bolt mik nou vir glorie in die 200 m | Nuus24
Londen – Die wêreld se vinnigste man, Usain Bolt, is een tree nader aan sy uiteindelike doel – om 'n lewende legende te word deur sy 100- en 200 m-titels te verdedig.Bolt het Sondag die 100 m-eindronde in 9.63 sekondes voltooi – die tweede vinnigste tyd in die geskiedenis en 'n nuwe Olimpiese rekord. Sy landgenoot Yohan Blake het tweede geëindig en die Amerikaner Justin Gatlin derde.Bolt sal Dinsdag aan die uitdunronde van die 200 m – sy gunsteling item – deelneem."Dit is wat ek nou nodig het om 'n legende te word. Dit is my hoofitem, dit is wat ek doen. Ek gaan nie myself in die steek laat nie," het hy gesê."Toe Yohan Blake my twee keer gewen het, het dit my laat wakker skrik en my oë laat oopgaan. Dit was asof hy aan my deur kom klop het en gesê het 'dit is 'n Olimpiese jaar, is jy gereed?'."Bolt is nie eers van stryk gebring toe 'n aanhanger voor die begin van die wedloop 'n plastiekbottel op die baan gegooi het nie."Ek het [my plan] uitgevoer en dit is belangrik. Ek het opgehou om myself te bekommer oor die begin. Die einde is wat belangrik is."My afrigter het aan my gesê ek moet ophou om my te bekommer oor die begin en fokus op die einde, want dit is my beste."– Volg Nuus24Sport op Twitter
Lees meer oor: usain bolt VOLGENDE OP NUUS24X